प्रभारी जिलाधिकारी विवेक ने कहा कि नगरीय क्षेत्रों में यदि जलभराव की स्थिति आई तो इसकी जिम्मेदारी ईओ की होगी। कहा कि नगर पालिकाओं, खास तौर पर गंगाघाट, उन्नाव व सभी टाउन एरिया में नाली/नालों की बेहतर ढंग से सफाई समय रहते करा ली जाए। अमूमन पालिका कर्मचारी नालियों की सफाई करके सिल्ट सड़क किनारे डाल देते हैं और उसे नहीं उठाते हैं। प्रभारी जिलाधिकारी ने कड़ा रुख अपनाते हुए स्पष्ट निर्देश दिए कि सिल्ट सड़क किनारे फेंककर समय रहते नहीं उठवाया गया तो अधिकारियों पर कार्रवाई होगी। कहा कि जलभराव के कारण यदि कानून व्यवस्था की स्थिति बिगड़ेगी तो इसके लिए संबंधित अधिशाषी अधिकारियों को गंभीर परिणाम भुगतने पड़ेंगे।